Document ID: 31994R3176

KOMISSION ASETUS (EY) N:o 3176/94,
annettu 21 päivänä joulukuuta 1994,
tiettyjen tavaroiden luokittelusta yhdistettyyn nimikkeistöön
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 1737/94(2), ja erityisesti sen 9 artiklan,
sekä katsoo, että
mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä,
asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja, ja jotka vahvistetaan yhteisön erityissäännöksillä tariffeja koskevien tai muiden toimenpiteiden toteuttamiseksi tavarakaupassa,
mainittuja yleisiä tulkintasääntöjä sovellettaessa on tämän asetuksen liitteen taulukossa olevassa 1 sarakkeessa esitetyt tavarat luokiteltava vastaaviin 2 sarakkeen CN-koodeihin 3 sarakkeesta ilmenevin perustein,
on aiheellista säätää, että sitovien tariffitietojen saaja voi edelleen soveltaa jäsenvaltioiden tulliviranomaisten tavaroiden luokittelusta yhdistettyyn nimikkeistöön antamia sitovia tariffitietoja, jotka eivät ole tällä asetuksella vahvistettujen säännösten mukaisia, vielä kuudenkymmenen päivän ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(3) 12 artiklan 6 kohdan mukaisesti, jollei yhteisössä voimassa olevista yhteisöön tuotavien tekstiilituotteiden kaksoisvalvontamenettelyjä ja yhteisön ennakkoon ja jälkikäteen suoritettavaa valvontaa koskevista toimenpiteistä muuta johdu, ja
tässä asetuksessa säädetyt toimenpiteet ovat tullikoodeksikomitean tariffi- ja tilastonimikkeistöjaoston lausunnon mukaiset,
ON ANTANUT TÄMÄN ASETUKSEN:
1 artikla
Liitteen taulukossa olevassa 1 sarakkeessa esitetyt tavarat on yhdistetyssä nimikkeistössä luokiteltava vastaaviin taulukossa olevan 2 sarakkeen CN-koodeihin.
2 artikla
Sitovien tariffitietojen saaja voi edelleen soveltaa jäsenvaltioiden tulliviranomaisten tavaroiden luokittelusta yhdistettyyn nimikkeistöön antamia sitovia tariffitietoja, jotka eivät ole tällä asetuksella vahvistettujen säännösten mukaisia, neuvoston asetuksen (ETY) N:o 2913/92 12 artiklan 6 kohdan säännösten mukaisesti kuudenkymmenen päivän ajan, jollei yhteisössä voimassa olevista yhteisöön tuotavien tekstiilituotteiden kaksoisvalvontamenettelyjä ja yhteisön ennakkoon ja jälkikäteen suoritettavaa valvontaa koskevista toimenpiteistä muuta johdu.
3 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 3
19
1